ایستانبول هاوا لیمانلارین‌دا یولچو ساییسی آرتدی.
آتاتورک و صبیحا گؤکچن هاوا لیمانلاری، ایلین ۷ آیلیق دؤورون‌ده ۵۸ میلیون ۵۴۸ مین ۷۸۲ یولچونو آغیرلادی.
شهرده‌کی ایکی هاوا لیمانین‌دا ژانویه، فوریه، مارس، آوریل، می، ژوئن و ژوئیه آیلارین‌دا آغیرلانان یولچو ایله ائدیلن سفر ساییسی اؤتن ایلین عینی دؤورونه نیسبت آرتدی.
آتاتورک هاوا لیمانی، بو ایلین ۷ آیین‌دا ایچ خطلرده ۱۱ میلیون ۲۷۹ مین ۵۴۲، دیش خطلرده ۲۷ میلیون ۶۹۸ مین ۲۹۰ اولماقلا توپلامدا ۳۸ میلیون ۹۷۷ مین ۸۳۲ یولچونو آغیرلادی.
صبیحا گؤکچن هاوا لیمانین‌دا ایسه بو دؤورده آغیرلانان یولچو ساییسی ۱۹ میلیون ۵۷۰ مین ۹۵۰ اولاراق حسابلاندی. یولچولاردان ۱۳ میلیون ۱۴۹ مین ۸۸۴و ایچ خطلری، ۶ میلیون ۴۲۱ مین ۶۶سی ایسه دیش خطلری قوللاندی.
شهرده‌کی ایکی هاوا لیمانین‌دا بو ایلین ۷ آیین‌دا گلیش-گئدیش ائد‌ن یولچو ساییسی ۵۸ میلیون ۵۴۸ مین ۷۸۲ اولاراق گرچکلشدی. آغیرلانان یولچو ساییسی اؤتن ایلین عینی دؤورو ایله مقایسه‌ده ایسه ۱۱% آرتدی.
